जौनपुर। बीआरपी मैदान में भोजपुरी देवी गीत गायक राकेश पाठक मधुर की श्रद्धांजलि एवं भजन संध्या कार्यक्रम में रवींद्र सिंह ज्योति ने ‘‘जा के कहां छूपे हो एक बार चले आओ’’ गीत गाया तो लोगों की आंखे नम हो गई। भजन गायक भरत शर्मा व्यास ने भजन से राकेश को श्रद्धांजलि दी। उपस्थित राजनीतिक एवं सामाजिक कार्यकर्ताओं ने मधुर के परिवार के सहायतार्थ धनराशि दी।
राकेश पाठक मित्र मंडल की ओर से आयोजित भोजपुरी एवं लोकगीत गायक स्व. राकेश पाठक मधुर की स्मृति में भावभीनी श्रद्धांजलि एवं सहायतार्थ कार्यक्रम एक शाम राकेश पाठक के नाम आयोजित किया गया। कार्यक्रम में पूर्वांचल से लेकर राष्ट्रीय स्तर के लोकगीत गायक और राजनीतिक एवं सामाजिक संगठनों ने स्व. पाठक को अश्रुपूरित नेत्रों से भावभीनी श्रद्धांजलि दी। श्रद्धांजलि सभा में भरत शर्मा व्यास ने कहा कि राकेश पाठक मधुर की कमी हमेशा भोजपुरी देवी गीत एवं लोकगीत गायकों में खलेगी। इनके अलावा लोकगीत गायक मदन राय, सांसद धनंजय सिंह, पत्रकार संघ के अध्यक्ष ओम प्रकाश सिंह, व्यापार मंडल अध्यक्ष इंद्रभान सिंह इंदू, बारीनाथ मठ के महंथ योगी देवनाथ, नगर पालिका अध्यक्ष दिनेश टंडन, सिंह मेडिकल एवं रिसर्च सेंटर वाराणसी के प्रबंध निदेशक डा. अशोक सिंह, कर्मचारी नेता राकेश श्रीवास्तव, निखिलेश सिंह स्व. राकेश पाठक को श्रद्धांजलि दी। स्व. राकेश पाठक के परिवार के सहायतार्थ सैकड़ों लोगों ने आर्थिक सहायता दी। श्रद्धांजलि सभा में अजय अजनबी, आराधना सिंह, गीतांजलि, भावना प्रधान, इंदू यादव, विजय बागी, विवेक मिश्रा, दीपक यादव, विपुल चौबे, आशीष माली, शैलेंद्र सुगम, जितेंद्र झा, अभिषेक उपाध्याय, विकास सिंह ने भजन गीत से स्व. मधुर को श्रद्धांजलि दी। इस मौके पर बालराम रतन दास, टीडी कालेज प्रबंधक अशोक सिंह, प्राचार्य डा. यूपी सिंह, पूर्व विधायक सुरेंद्र सिंह, पूर्व प्रमुख सुरेंद्र सिंह, डा. नीता सिंह, डा. अरुण मिश्रा, सभाजीत द्विवेदी प्रखर, भाजपा जिला संयोजक डा. एचपी सिंह, डा. लाल बहादुर सिद्धार्थ, डा. क्षितिज शर्मा, डा. वीपी सिंह, करंजाकला पूर्व ब्लाक प्रमुख बृजेश सिंह प्रिंसू, सांसद धनंजय सिंह के प्रतिनिधि ओम प्रकाश सिंह, दिनेश सिंह बब्बू, संजय सेठ, बब्लू त्रिपाठी, शशांक रानू, मनोज मिश्र, दुर्गेश तिवारी, उमेश श्रीवास्तव, संजय मिश्रा, कृष्ण कुमार मिश्रा, अखिलेश त्रिपाठी, पवन सिंह गोपाल, सलमान शेख ने स्व. राकेश के चित्र पर पुष्प अर्पित कर श्रद्धांजलि दी। कार्यक्रम का संचालन अनिल अस्थाना, अवनींद्र तिवारी ने किया। अंत में जितेंद्र यादव ने आभार व्यक्त किया।
hin_Deva bho_Deva